П Р О Т О К О Л   № 12
от заседание на Комисия ”Съдебна администрация” 
към Прокурорската колегия на Висшия съдебен съвет,
проведено на 10.08.2023 г. 

Днес, 10.08.2023 г. /четвъртък/ от 10.00 ч. се проведе заседание на Комисия “Съдебна администрация” към Прокурорската колегия на Висшия съдебен съвет, в състав: 

ПРЕДСЕДАТЕЛ: Гергана Мутафова 
ЧЛЕНОВЕ: Калина Чапкънова 
                     Стефан Петров 

На заседанието присъстват експертния сътрудник на комисията Стефка Тодорова – главен експерт-съдебна администрация, отдел ЧРАОКИ и техническият сътрудник Мариана Георгиева. 

Д Н Е В Е Н   Р Е Д:

1. ОТНОСНО: Предложение от и.ф. главен прокурор за трансформиране на 1 /една/ щ. бр. за длъжност „експерт, връзки с обществеността“ в 1 /една/ щ. бр. за длъжност „системен администратор“, 1 /една/ щ. бр. за длъжност „домакин“ в 1 /една/ щ. бр. за длъжност „старши специалист-домакин“ и 1 /една/ щ. бр. за длъжност „младши специалист-административна дейност“ в 1 /една/ щ. бр. за длъжност „старши специалист-административна дейност“ в Апелативна прокуратура – София. /вх. № ВСС-9724/20.07.2023 г./

Комисия „Съдебна администрация“ предлага на Прокурорската колегия на Висшия съдебен съвет да приеме следното решение:
ПРОЕКТ:

ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1.1. ДАВА СЪГЛАСИЕ за трансформиране на длъжности в Апелативна прокуратура – София, както следва:
- 1 /една/ щ. бр. за длъжност „експерт, връзки с обществеността“ в 1 /една/ щ. бр. за длъжност „системен администратор“;
- 1 /една/ щ. бр. за длъжност „домакин“ в 1 /една/ щ. бр. за длъжност „старши специалист-домакин“ ;
- 1 /една/ щ. бр. за длъжност „младши специалист-административна дейност“ в 1 /една/ щ. бр. за длъжност „старши специалист-административна дейност“.

МОТИВИ: Към настоящия момент утвърдената щатна численост на магистратите в АП-София е 43 щ. бр., а на съдебните служители – 54 щ. бр. Съотношението  съдебни служители / магистрати – 1:1,26 е по-ниско от средното за страната, което е 1:1,33.  
АП-София е разположена в три отделни административни сгради, което затруднява дейността на информационното и техническото им обслужване и снабдяването с инвентар, техника и консумативи.
-	По щат АП-София разполага с 2 щ. бр. за длъжността „експерт, връзки с обществеността“ /едната от които е свободна/ и 1 щ. бр. за длъжност „системен администратор“, който обезпечава дейността по информационното и техническо обслужване на общо 97 магистрати и съдебни служители. Предвид невъзможността да се осигури достатъчно заетост за двама служители, осъществяващи медийната политика на АП-София и с цел оптимизиране на дейността и обезпечаване работата на магистратите и съдебните служители е необходимо трансформиране на 1 щ. бр. „експерт, връзки с обществеността“ в 1 щ. бр. „системен администратор“.
-	Искането за трансформиране на 1 щ. бр. за длъжност „домакин“ в 1 щ. бр. за длъжност „старши специалист-домакин“ е основателно предвид отговорността и дейностите по осъществяване на материално-техническото снабдяване с инвентар, техника, консумативи, материали и обзавеждане на всички магистрати и съдебни служители, разположени в три различни сгради. Съдебният служител, заемащ длъжността следи и за състоянието на сградния фонд, оборудването и обзавеждането, поддръжката и ремонтната дейност. 
-	Искането за трансформиране на 1 щ. бр. „младши специалист-административна дейност“ в 1 щ. бр. „старши специалист-административна дейност“ е основателно, т. к. част от функционалните задължения на длъжността „младши специалист-административна дейност“ включват подпомагане работата на постоянно действащата атестационна комисия към АП-София, която подпомага дейността на КАК към ПК на ВСС. 
Проверката на дейността на атестираните прокурори включва голяма  по обем информация, която се предоставя на КАК от Атестационната комисия към АП. Броят на магистратите в апелативен район – София е най-голям в страната, включващ 8 ОП, вкл. и СГП и СРП.

Финансирането на разликата в размера на възнаграждението за тези трансформации ще бъде осигурено от бюджета на Прокуратура на Република България за 2023 г.

ВНАСЯ предложението като допълнителна точка в заседание на Прокурорската колегия на Висшия съдебен съвет, насрочено на 15.08.2023 г., за разглеждане и произнасяне. 

2. ОТНОСНО: Предложение от и.ф. главен прокурор за трансформиране на 1 /една/ щ. бр. за длъжност „домакин“ в 1 /една/ щ. бр. за длъжност „старши специалист-домакин“ в Окръжна прокуратура – Ямбол. /вх. № ВСС-10317/08.08.2023 г./

Комисия „Съдебна администрация“ предлага на Прокурорската колегия на Висшия съдебен съвет да приеме следното решение:
ПРОЕКТ:

ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

2.1. ДАВА СЪГЛАСИЕ за трансформиране на 1 /една/ щ. бр. за длъжност „домакин“ в 1 /една/ щ. бр. за длъжност „старши специалист-домакин“ в Окръжна прокуратура – Ямбол.

МОТИВИ: Вследствие на съдебната реформа по новата съдебна карта, в района на ОП-Ямбол са разкрити ТО в градовете Тополовград и Елхово. Съгласно ПАПРБ финансово-стопанската дейност, сградния фонд и материално-техническото обслужване на целия съдебен район в т. ч. ОП и РП- Ямбол, както и двете ТО се поемат от Окръжна прокуратура – Ямбол. 
С оглед големия обем на задълженията по организиране на получаването, съхраняването и стопанисването на стоково-материалните ценности, като МОЛ, за две прокуратури и две ТО, снабдяването с инвентар, техника и консумативи на магистратите и служителите, разположени в различни сгради в общо 3 населени места исканата трансформация е обоснована и целесъобразна.

Финансирането на разликата в размера на възнаграждението за тази трансформация ще бъде осигурено от бюджета на Прокуратура на Република България за 2023 г.

ВНАСЯ предложението като допълнителна точка в заседание на Прокурорската колегия на Висшия съдебен съвет, насрочено на 15.08.2023 г., за разглеждане и произнасяне. 

ПРЕДСЕДАТЕЛ 
НА КОМИСИЯТА:        /п/
			ГЕРГАНА МУТАФОВА
                                     ЧЛЕНОВЕ:     
	……/п/…………………….
         КАЛИНА ЧАПКЪНОВА
              		
……/п/…………………….
      СТЕФАН ПЕТРОВ